Jüri Süldre

Jüri Süldre (28. juuni 1946 Abja vald, Pärnumaa – 21. detsember 2020) oli eesti poksija. 

Ta õppis aastatel 1966–1968 Tartu Riikliku Ülikooli kehakultuuriteaduskonnas ning lõpetas pärast vaheaegu selle mittestatsionaarselt 1978. aastal.

Poksijana
Ta sai 1965. aastal Eesti NSV juunioride meistrivõistlustel sulgkaalus (kuni 57 kg) 2. koha ja 1967. aastal Eesti NSV täiskasvanute meistrivõistlustel kergekaalus (kuni 60 kg) 3. koha. 

Ta oli 1972. aastal Tallinna meister I kergekeskkaalus (kuni 63,5 kg).

Ta sai I kergekeskkaalus (kuni 63,5 kg) veebruaris 1973 Riia (Läti NSV) lahtistel meistrivõistlustel 3. koha ja mais 1973 Vilniuse (Leedu NSV) lahtistel meistrivõistlustel samuti 3. koha.

Ta oli 1974. aastal Eesti NSV kõrgemate õppeasutuste meister I keskkaalus (kuni 71 kg). 

Meeleavaldus Tartu Üliõpilaspäevadel
Tema ja Eesti Põllumajanduse Akadeemia üliõpilane Rain-Mait Roomet peitsid 19. oktoobril 1968 Tartu Üliõpilaspäevadel ametlikud Nõukogude-meelsed plakatid ja lipud ära ning kandsid ametlikus rongkäigus hoopis omavalmistatud loosungeid "Jänkid, kasige Peipsi taha!" jms, samuti nõuti nendel Nõukogude vägede lahkumist Tšehhoslovakkiast.Robert Treufeldt. "Kalaranna fort ehk hilisem "Patarei" vangla". MTÜ Castellum. Tallinn 2019. Lk 51

Ta vahistati 29. novembril 1968 Tartus. Talle mõisteti 17. jaanuaril 1969 Eesti NSV kriminaalkoodeksi §195 lg 2 ja § 207 järgi kolm aastat kohustusliku töölerakendamisega tingimisi vabadusekaotust ("keemiat"). Ta vabanes karistuse kandmisest Uljanovski oblastis 1971. aastal.

Poliitiline tegevus
Süldre osales 1995. aasta Riigikogu valimistel Eesti Rahvuslaste Keskliidu nimekirjasEesti Rahvuslaste Keskliidu kandidaatide üleriigiline nimekiri, kuid ei osutunud valituks.

Ta osales 2003. aasta Riigikogu valimistel Eesti Iseseisvuspartei nimekirjas, kuid ei osutunud valituks.Eesti Iseseisvuspartei kandidaatide üleriigiline nimekiri

Tunnustus
2008 Tšehhi Vabariigi hõbedane mälestusmedal

Viited

 Kirjandus 
Tuuli Koch. "1968. aasta poliithuligaanid ootavad karistuse tühistamist". Eesti Päevaleht, 9. aprill 2001
 KesKus, 18. august 2006 
Enn Tarto. "Represseeritud rahvuslipuheiskajate lahendamata probleem". Võitleja nr 2, 2. aprill 2007. Lk 5
Malle Elvet. "Võrumaa mees pälvis Tšehhi mälestusmedali". Lõunaleht nr 9, 28. veebruar 2008. Lk 8
Tõnis Erilaid. "Kuidas tudengid jänkid Peipsi taha saatsid". Õhtuleht, 19. oktoober 2015
Rein Pajur. "Poksi lugu". Tallinn 2018. Lk 461

Välislingid
Jüri Süldre sporditulemused
Eesti kommunismiohvrid 1940–1991
Haud Tallinna Liiva kalmistul

Kategooria:Eesti poksijad
Kategooria:Tartu Ülikooli kehakultuuriteaduskonna vilistlased
Kategooria:Eesti Iseseisvuspartei poliitikud
Kategooria:Eesti represseeritud isikud
Kategooria:Sündinud 1946
Kategooria:Surnud 2020
Kategooria:Liiva kalmistule maetud